ભારતીય મહિલા ટીમનાં કોચ તુષાર અરોઠેએ ટીમની કેટલીક સ્ટાર ખેલાડીઓ સાથે કથિત મતભેદનાં કારણે કોચ પદ છોડી દીધું છે. સૂત્રોનાં જણાવ્યા પ્રમાણે ખેલાડી તેમની ટ્રેનિંગની રીતનો વિરોધ કરી રહી હતી. સીઓએનાં કાર્યકાળમાં આવુ બીજી વખત થયું છે જ્યારે રાષ્ટ્રીય કોચે ખેલાડીઓનાં વિદ્રોહને કારણે પદ છોડ્યુ હોય. ગત વર્ષે પુરૂષ ટીમનાં મુખ્ય કોચ અનિલ કુંબલેએ પણ કપ્તાન વિરાટ કોહલી સાથેનાં મતભેદોનાં કારણે કોચ પદ છોડ્યું હતુ.